**МОДЕЛ ЈАВНОГ УГОВОРА**

**УГОВОР**

**О ЈАВНО-ПРИВАТНОМ ПАРТНЕРСТВУ ЗА ПОВЕРАВАЊЕ ОБАВЉАЊА КОМУНАЛНЕ ДЕЛАТНОСТИ ЈАВНОГ АУТОБУСКОГ ГРАДСКОГ И ПРИГРАДСКОГ ПРЕВОЗА ПУТНИКА НА ТЕРИТОРИЈИ ГРАДА ЗАЈЕЧАРА**

|  |  |
| --- | --- |
| **УГОВОРНЕ СТРАНЕ:** | Јавни партнер:  ГРАДСКА УПРАВА ГРАДА ЗАЈЕЧАРА Трг Ослобођења бр.1, 19000 Зајечар (у даљем тексту: **Јавни партнер**), кога представља \_\_\_\_\_\_\_\_\_\_\_\_\_\_\_\_\_\_\_\_\_\_\_, |
|  | и |
|  | Приватни партнер:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_,\_\_\_\_\_\_\_\_\_\_\_ бр.\_\_\_\_\_, ПИБ\_\_\_\_\_\_\_\_\_\_\_\_\_, МБ\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_ (*у даљем тексту*: **Приватни партнер**), (назив понуђача, односно свих чланова групе понуђача) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (место, улица и број, понуђача, односно свих чланова групе понуђача) које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  У случају да Приватни партнер ангажује подизвођача/подуговарача: Приватни партнер у потпуности одговара Наручиоцу за извршење обавеза из овог уговора и у случају поверавања појединих обавеза подизвођачу/подуговарачу: "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_број \_\_\_\_\_, ПИБ\_\_\_\_\_\_\_\_\_\_\_\_\_\_\_\_\_\_\_,МБ\_\_\_\_\_\_\_\_\_\_\_\_\_\_\_\_\_\_\_\_\_\_\_\_,"\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_"из\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,улица\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_\_\_, ПИБ\_\_\_\_\_\_\_\_\_\_\_\_\_\_\_\_\_\_\_, МБ\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Приватни партнер ће наведеног/е подизвођача/е/подуговарача ангажовати за извршење следећих обавеза: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (по предмету или у количини), у вредности од \_\_\_\_\_\_\_\_\_\_\_ или проценту од\_\_\_\_\_%,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(по предмету или у количини), у вредности од \_\_\_\_\_\_\_\_\_\_\_\_\_\_ или проценту од \_\_\_\_\_%. Подизвођач/подуговарач захтева/не захтева да му Приватни партнер непосредно плаћа доспела потраживања за део уговора који је он извршио. |

Уговорне стране сагласно констатују одредбе које се тичу разумевања и тумачења овог Уговора:

- У случају када то произилази из контекста, речи у једнини подразумеваће и њихову множину и обратно, а једнородне речи, подразумеваће и други род.

- Позивање на сагласност или одобрење у овом Уговору подразумеваће да Уговорна страна која даје сагласност или одобрење мора исте дати у писаном облику, осим ако другачије није дефинисано у самој одредби.

- Било које упућивање на закон, подзаконски или акт које друге врсте, ће укључивати и све промене тог закона, односно подзаконског или акта друге врсте који су у датом тренутку на снази и било који други закон који је донет као замена, као и све друге прописе (укључујући и указе, наредбе и друге извршне управне акте), уредбе, правилнике и подзаконске акте који су у датом тренутку на снази и било које обавештење, захтев, наредбу, упутство, молбу или обавезу која је настала по основу тог закона или тих прописа, уредби, правилника и подзаконских аката.

**I ОСНОВНЕ ОДРЕДБЕ**

**Предмет уговора**

На основу члана 9. Закона о комуналним делатностима (''Сл. гласник Републике Србије'' број 88/11, 104/2016 и 95/2018), члана 4. став 1. тач. 1), 2) и 11), члана 7, 8 и 46. Закона о јавном-приватном партнерству и концесијама (''Сл. гласник Републике Србије'' број 88/11, 15/16, 104/16) и члана 52. Закона о јавним набавкама („Сл. гласник РС“, бр. 91/2019 и 92/23), по позиву објављеном на Порталу Јавних набавки, као и у Службеном гласнику РС дана \_\_\_\_\_\_\_\_.2024. године и Понуди, а на основу Одлуке Скупштине града Зајечара, Јавни и приватни партнер овим уговором утврђују међусобна права и обавезе у реализацији комуналне делатности јавног градског и приградског превоза путника на територији Града Зајечара.

Приватни партнер се обавезује да обавља превоз под условима и на начин утврђен овим Уговором, у складу са законом и прописима донетим на основу закона.

Приватни партнер има искључиво право обављања јавног градског и приградског превоза путника на укупно 46 линија на начин како је дефинисано у Техничкој спецификацији која је саставни део овог уговора. Уговорено је да процена будућих километара износи 960.000,00 на годишњем нивоу на следећим линијама:

* **Линија 1**: ОЛИМПИЈСКА-КОТЛУЈЕВАЦ-ДОМ ЗДРАВЉА-НОВО ГРОБЉЕ;
* **Линија 2**: ЗВЕЗДАН -ЛУБНИЧКА РАСКРСНИЦА- ДАРУВАРСКА-ДОМ ЗДРАВЉА-НОВО ГРОБЉЕ;
* **Линија 3**: Р. АВНОЈСКА-ОШ Љ.Р.НАДА-АС НИКОЛИЋ ПРЕВОЗ -ДОМ ЗДРАВЉА;
* **Линија 3-1**: Р. АВНОЈСКА-ОШ Љ.Р.НАДА-АС НИКОЛИЋ ПРЕВОЗ-ВИШЊАР;
* **Линија 3-2**: ВИШЊАР - ОШ Љ.Р.НАДА - АС НИКОЛИЋ ПРЕВОЗ- Р. АВНОЈСКА;
* **Линија 4**: ШЉИВАРСКО БРДО-ПОДЛИВ-ДОМ ЗДРАВЉА-НОВО ГРОБЉЕ;
* **Линија 5-1**: ТАБАКОВАЦ-БРУСНИК-ОКРУЖНИ СУД-НИКОЛИЋ ПРЕВОЗ;
* **Линија 5-2**: АС НИКОЛИЋ ПРЕВОЗ-ОКРУЖНИ СУД- САЛАШ-ТАБАКОВАЦ;
* **Линија 5-3**: ТАБАКОВАЦ-БРУСНИК-ОКРУЖНИ СУД-НИКОЛИЋ ПРЕВОЗ;
* **Линија 5-4**: АС НИКОЛИЋ ПРЕВОЗ-ОКРУЖНИ СУД-ЧОКОЊАР-БРУСНИК-ТАБАКОВАЦ;
* **Линија 5 субота**: ТАБАКОВАЦ-МЕТРИШ-САЛАШ-ЧОКОЊАР-АС НИКОЛИЋ ПРЕВОЗ;
* **Линија 5А субота**: ТАБАКОВАЦ-МЕТРИШ-САЛАШ-ОК. СУД-АС НИКОЛИЋ ПРЕВОЗ;
* **Линија 6-1**: АС НИКОЛИЋ ПРЕВОЗ-ДОМ ЗДРАВЉА-ОК.СУД-САЛАШ-ВЕЛИКА ЈАСИКОВА;
* **Линија 6-2**: АС НИКОЛИЋ ПРЕВОЗ--ОКРУЖНИ СУД-РГОТИНА-ЧОКОЊАР-САЛАШ;
* **Линија 6-3**: АС НИКОЛИЋ ПРЕВОЗ -ОКРУЖНИ СУД- РГОТИНА-ВЕЛИКА ЈАСИКОВА;
* **Линија 6 субота**: АС НИКОЛИЋ ПРЕВОЗ-ДОМ ЗДРАВЉА-САЛАШ-ВЕЛИКА ЈАСИКОВА - ДУБОЧАНЕ -ОКРУЖНИ СУД;
* **Линија 7**: АС НИКОЛИЋ ПРЕВОЗ-ОКРУЖНИ СУД-ПОЖАРЕВАЧКА- ВРАЖОГРНАЦ – РГОТИНА;
* **Линија 7-1**: АС НИКОЛИЋ ПРЕВОЗ-ОКРУЖНИ СУД-ВРАЖОГРНАЦ-РГОТИНА;
* **Линија 8**: АС НИКОЛИЋ ПРЕВОЗ -ОКРУЖНИ СУД-НИКОЛИЧЕВО;
* **Линија 8 субота**: АС НИКОЛИЋ ПРЕВОЗ-ОКРУЖНИ СУД-НИКОЛИЧЕВО;
* **Линија 8T**: НИКОЛИЧЕВО-ВРАЖОГРНАЦ ДОМ-ТРНАВАЦ-ВРАЖОГРНАЦ ДОМ;
* **Линија 8T субота**: АС НИКОЛИЋ ПРЕВОЗ-ОКРУЖНИ СУД-ТРНАВАЦ- ВРАЖОГРНАЦ - РГОТИНА;
* **Линија 9**: АС "НИКОЛИЋ ПРЕВОЗ" - ВЕЛИКИ ИЗВОР- ХАЛОВО-ГРАДСКОВО-ШИПИКОВО;
* **Линија 10**: АС "НИКОЛИЋ ПРЕВОЗ" - ОКРУЖНИ СУД - ВЕЛИКИ ИЗВОР- ХАЛОВО;
* **Линија 11**: АС НИКОЛИЋ ПРЕВОЗ-ОКРУЖНИ СУД-МАЛИ ИЗВОР.ВРБИЦА;
* **Линија 11-1**: АС НИКОЛИЋ-ОКРУЖНИ СУД-ГРЉАН ДОМ-МАРИНОВАЦ – ВРБИЦА;
* **Линија 11-2**: АС НИКОЛИЋ ПРЕВОЗ-ДОМ ЗДРАВЉА-МАЛИ ИЗВОР – ВРБИЦА;
* **Линија 11-3**: ВРБИЦА - МАЛИ ИЗВОР- ВРАТАРНИЦА-ОКРУЖНИ СУД- АС НИКОЛИЋ ПРЕВОЗ;
* **Линија 11-4**: АС НИКОЛИЋ ПРЕВОЗ-ОКРУЖНИ СУД-МАРИНОВАЦ- ВРБИЦА;
* **Линија 11 субота**: АС НИКОЛИЋ ПРЕВОЗ -ОКРУЖНИ СУД-ВРАТАРНИЦА-МАЛИ ИЗВОР – ВРБИЦА;
* **Линија 11-1 субота**: АС НИКОЛИЋ ПРЕВОЗ-ОКРУЖНИ СУД-ГРЉАН-ГРЛИШТЕ – МАРИНОВАЦ- ВРБИЦА;
* **Линија 13-1**: АС "НИКОЛИЋ ПРЕВОЗ" - БОЛНИЦА - ГРЉАН ДОМ- АВРАМИЦА;
* **Линија 13-2**: АВРАМИЦА - ГРЉАН ДОМ - ВИШЊАР - ОКРУЖНИ СУД-АС НИКОЛИЋ ПРЕВОЗ;
* **Линија 14**: АС НИКОЛИЋ ПРЕВОЗ-ОКРУЖНИ СУД-ОШ "ЂУРА ЈАКШИЋ" -ЛУБНИЦА- ПЛАНИНИЦА;
* **Линија 14-1**: АС НИКОЛИЋ ПРЕВОЗ-ВИШЊАР-РАСАДНИК-ОКРУЖНИ СУД-ЛУБНИЦА-ПЛАНИНИЦА;
* **Линија 14-2**: АС.НИКОЛИЋ ПРЕВОЗ-РАСАДНИК-ВИШЊАР-ОКРУЖНИ СУД- ЛУБНИЦА – ПЛАНИНИЦА;
* **Линија 14 субота**: АС НИКОЛИЋ ПРЕВОЗ ОКРУЖНИ СУД-ОШ "ЂУРА ЈАКШИЋ - ЛУБНИЦА - ПЛАНИНИЦА;
* **Линија 15-1**: АС "НИКОЛИЋ ПРЕВОЗ" - ШЉИВАР - ГОРЊА БЕЛА РЕКА – ЛАСОВО;
* **Линија 15-2**: АС "НИКОЛИЋ ПРЕВОЗ" - ОКРУЖНИ СУД-ОШ " ЂУРА ЈАКШИЋ " – ЛАСОВО;
* **Линија 15-3**: ЛАСОВО - ОШ " ЂУРА ЈАКШИЋ" - АС " НИКОЛИЋ ПРЕВОЗ";
* **Линија 15-1 субота**: ЛАСОВО - Г.Б. РЕКА - ОШ " ЂУРА ЈАКШИЋ" - ОКРУЖНИ СУД - АС "НИКОЛИЋ ПРЕВОЗ";
* **Линија 15-2 субота**: ЛАСОВО - ОШ " ЂУРА ЈАКШИЋ" - ОКРУЖНИ СУД - АС " НИКОЛИЋ ПРЕВОЗ";
* **Линија 16А**: ГАМЗИГРАД – ФАРМА – ОКРУЖНИ СУД – ДОМ ЗДРАВЉА – АС НИКОЛИЋ ПРЕВОЗ;
* **Линија 16Б:** АС НИКОЛИЋ ПРЕВОЗ-ОКРУЖНИ СУД-ЛУБНИЧКА РАСКСНИЦА-ГАМЗИГРАДСКА БАЊА – ГАМЗИГРАД;
* **Линија 16Е:** ГАМЗИГРАД-ЗВЕЗДАН-ОЛИМПИЈСКА-ОКРУЖНИ СУД-ДОМ ЗДРАВЉА - АС НИКОЛИЋ ПРЕВОЗ;
* **Линија 17:** АС "НИКОЛИЋ ПРЕВОЗ" - ОКРУЖНИ СУД - ГРЉАН – ГРЛИШТЕ.

За потребе превоза путника на овим линијама потребно је да Приватни партнер обезбеди најмање 23 возила од којих је за редовно обављање услуге потребно 20, а за резерву 3 возила, и то према следећој структури возила: 9 градских аутобуса, 7 приградских аутобуса, 4 минибусева, као и да поседује 3 резервна возила за градски и приградски превоз путника стандарда EURO6.

За обављање превоза на наведеним линијама Град Зајечар издаје акт о одобравању обављања линијског превоза, за сваку линију у складу са Одлуком о јавном линијском превозу путника на територији Града Зајечара. Саставни део Одлуке чине оверени редови вожње.

Додeљене линије по овом уговору, Приватни партнер не може уступити другим превозницима или подуговарачима. Поступање Приватног партнера супротно од наведеног (макар и на једној линији или једном поласку линије), аутоматски повлачи раскид овог Уговора, на штету Приватног партнера.



Уговорне стране су сагласне да обе уговорне стране могу предлагати измене линија, редова вожње и ценовника, а одлука о томе доноси се од стране надлежног органа Града.

Уговорне стране су сагласне да Приватни партнер има право да предлаже измене реда вожње и линија.

Најмање једном годишње Приватни партнер је обавезан да изврши анализу тренутних линија и да предложи евентуалне измене реда вожње, линија и висине накнаде уколико има оправданих разлога за то.

**Временско важење уговора**

Уговор се закључује на период од 18 година од датума почетка периода пружања уговорене услуге.

Почетак примене овог Уговора се везује за почетак рада Приватног партнера у складу са чланом 26. овога уговора.

Приватни партнер се обавезује да примењује политику цена коју утврђује Јавни партнер.

**Заштита и унапређење животне средине и ефикасно коришћење енергије**

Приватни партнер је дужан да у реализацији предмета Уговора примењује прописе и стандарде који се односе на заштиту и унапређење животне средине и ефикасно коришћење енергије.

**Безбедност и здравље на раду**

Приватни партнер је у обавези да се придржава одредби закона којима се уређује безбедност саобраћаја на путевима и закона којим се уређује безбедност и здравље на раду.

**Поштовање прописа**

Приватни партнер прихвата да се у вршењу услуге превоза путника придржава свих законских и подзаконских прописа као и одлука и других прописа и аката које доноси надлежни републички и органи јединице локалне самоуправе а који се односе на функционисање система превоза путника на територији Града Зајечара и који су или могу бити од значаја за уредно испуњење уговорних обавеза.

**II ОБАВЕЗЕ ПРИВАТНОГ ПАРТНЕРА**

**Возни парк**

Приватни партнер треба да располаже са 9 градских аутобуса, 7 приградских аутобуса, 4 минибусева, као и да поседује 3 резервна возила за градски и приградски превоз путника стандарда EURO6 црвене боје.

Возила за редовно обављање услуге, као и резервна возила, која приликом конкурисања, и на почетку рада нису НОВА морају бити замењена новим возилима истог типа према следећој динамици:

1. најкасније у року од 18 месеци од дана закључења уговора набавка више од 50% нових возила из предвиђене флоте (најмање 10 возила);
2. најкасније у року од 36 месеци од дана закључења уговора набавка преосталих до 50% нових возила из предвиђене флоте (најмање 10 возила).

Старост возила за редовно обављање услуге, не сме бити већа од 15 година током важења уговора. Старост возила се рачуна од датума прве регистрације у саобраћајној дозволи.

Поред 20 нових возила за обављање превоза путника у граду Зајечару, Приватни партнер ће бити у обавези да обезбеди 3 резервна возила старости до 5 година.

Под термином “ново возило” подразумева се нов аутобус, тј. аутобус произведен и регистрован у 2025. години, са целокупном новом конструкцијом и уграђеним потпуно новим агрегатима, склоповима, подсклоповима, деловима и другим уграђеним ставкама. Уколико се година прве регистрације и година производње разликују за више од једне календарске године, за датум прве регистрације узима се 31.12. године производње.

Нова возила за рад на линијама јавног градског и приградског превоза путника, која ће Приватни партнер обезбедити као и возила у резерви, морају испуњавати Спецификације које су саставни део Техничких спецификација и овог уговора.

Приватни партнер је у обавези да уговорени обим превоза врши возилима која су наведена у конкурсној документацији, а која су испунила захтеве за возила дефинисане Конкурсном документацијом и за која је посебна служба за саобраћај (у даљем тексту: Служба за саобраћај) дала сагласност за укључење у рад.

Издавањем сагласности одређује се и датум укључења конкретног возила у рад, као и статус возила у тренутку укључења у рад.

Сва возила која у току реализације уговора испуне старосну границу од 15 година, сматра се да им је претходно дата сагласност аутоматски истекла даном када је возило напунило 15 година. Јавни партнер нема обавезу да посебно обавештава Приватног партнера о томе. Транспортни рад остварен таквим возилима се не признаје Приватном партнеру, нити се тако остварен транспортни рад возила рачуна у смислу члана 38. овог уговора.

У току реализације овог уговора Служба за саобраћај врши контролу испуњености услова за рад аутобуса који ће накнадно бити укључена у рад (новопријављених или резервних), као и ванредну контролу испуњености услова за рад већ ангажованих аутобуса на линијама јавног градског и приградског превоза путника.

Контроле и ванредне контроле испуњености услова за рад аутобуса из претходног става овог члана, током реализације овог уговора обавља Служба за саобраћај.

Приватни партнер у току реализације овог уговора може да на захтев Јавног партнера, у смислу члана 3. став 1. овог уговора, укључи додатне аутобусе у рад на линијама уколико постоји потреба за тим, а која испуњавају услове по критеријумима захтеваним конкурсном документацијом и овим уговором. Приватни партнер је дужан да уз захтев за издавање сагласности за укључење новопријављених возила у рад, достави податке о возилу које ће бити укључено у рад. Захтев се подноси Служби за саобраћај која доноси одлуку о укључењу возила у рад уколико испуњавају услове.

Приватни партнер у току реализације овог уговора има право и обавезу да замени део или сва возила из свог возног парка одговарајућим возилима која су истих или бољих карактеристика од возила која се мењају и која задовољавају све захтеване критеријуме у складу са овим Уговором и у складу са динамиком пристизања возила. Приватни партнер је дужан да уз захтев за издавање сагласности за укључење возила у рад којим се замењује постојеће возило у раду, достави податке о возилима ради упоређивања њихових техничких карактеристика (постојећег и резервног возила).

Уколико у току реализације пројекта дође до повећања броја пређених километара, промена или увођења нових линија у току периода вршења уговорене услуге неопходно је број возила ускладити са новонасталим променама.

Служба за саобраћај у року од седам дана по писаном захтеву Приватног партнера обавља преглед пријављених возила у смислу чл. 13. овог уговора и записником о прегледу возила констатује да возило које се укључује у рад испуњава захтеване услове.

Записник којим се констатује испуњеност услова и предлог за издавање сагласности за укључивање пријављеног возила у рад, Служба за саобраћај доставља Јавном партнеру, а најкасније у року од 3 (три) радна дана од дана извршеног прегледа.

Приватни партнер је дужан да неправилности на возилима, које у контроли утврди Служба за саобраћај, отклони у року од пет радних дана, од дана извршене контроле. Уколико након истека рока за отклањање неправилности у поновљеној контроли утврди непоступање по налогу, Служба за саобраћај без даљег одлагања предлаже Јавном партнеру укидање сагласности Приватном партнеру за рад овог возила.

Приватни партнер је дужан да лицима која овласти Јавни партнер омогући контролу возила којима се врши превоз путника у смислу испуњености услова за рад по овом уговору, контролу возила пре изласка возила на рад, као и контролу возила на линији. Возач или друго присутно лице, овлашћено од стране Приватног партнера, је дужно да потпише сачињени записник након контроле, који ће бити основ за даље поступање, а у случају одбијања сачињава се службена белешка и констатује одбијање. Непотписивање записника, не одлаже његово извршење, односно поступање по истом.

На записник о контроли, Приватни партнер може да уложи писани приговор са доказним материјалом (фотографије и сл.), најкасније у року од пет дана од дана извршене контроле. Приговори поднети истека овог рока биће одбачени као неблаговремени. Јавни партнер поступа по поднетом приговору.

Јавни партнер може бриже уредити поступак подношења приговора посебним упутством.

У случају да возило буде искључено са линије од стране овлашћеног лица ради упућивања на контролни технички преглед, Приватни партнер је у обавези да без одлагања о наведеном обавести Јавног партнера и истовремено без одлагања обезбеди резервно возило одговарајућег типа које ће укључити на рад на линији са које је возило искључено, а најкасније у року од 60 минута од момента удаљења возила са линије ради обављања контролног техничког прегледа, а о укључењу резервног возила Приватни партнер је дужан да без одлагања обавести Јавног партнера. Јавни партнер о наведеном води службену белешку. Резервно возило одговарајућег типа мора бити возило које има сагласност Службe за саобраћај за рад у систему јавног градског и приградског превоза путника на територији Града Зајечара по овом Уговору.

По обављеном контролном техничком прегледу, уколико је на истом констатовано да је возило техники исправно, Приватни партнер је у обавези да без одлагања обавести Јавног партнера при чему то возило може да настави са радом на линији у складу са налогом Јавног партнера или ће смену завршити резервно возило које је укључено у складу са претходним ставом овог члана.

Уколико се на обављеном контролном техничком прегледу констатује неисправност возила, Приватни партнер је у обавези да без одлагања обавести Јавног партнера, при чему рад на линији обавља резервно возило одговарајућег типа у складу са ставом 6. овог члана.

По извршеној поправци возила и обезбеђењу техничке исправности за возило за које је претходно утврђена неисправност на контролном техничком прегледу, Приватни партнер је у обавези да Јавном партнеру достави захтев за поновним укључењем возила у систем јавног превоза, са доказом о исправности возила извршеном на техничком прегледу.

У периоду реализације овог уговора возила морају имати могућност за уградњу уређаја за праћење и управљање возилима.

Јавни партнер може донети одлуку о имплементацији система за праћење и управљање возилима, у периоду реализације овог уговора, при чему мора дефинисати технолошко решење које задовољава потребе Јавног партнера за вршењем надзора и контроле над радом превозника и које је технички изводљиво да се угради у возила Приватног партнера.

Јавни партнер сноси трошак имплементације система за праћење и управљање возилима, док је Приватни партнер дужан да се стара о исправности и функционалности ситема у возилима, и сноси трошкове одржавања истих.

Приватни партнер се обавезује да сва возила у периоду важења уговора, морају имати исправан клима уређај и уређај за грејање који је укључен у складу са спољном температуром.

Вoзилo кojим сe врши прeвoз мoрa бити виднo oбeлeжeнo oзнaкaмa oд знaчaja зa инфoрмисaњe путникa у складу са члановима 21. и 22. Одлуке о градском и приградском превозу путника на територији Града Зајечара ("Сл. лист града Зајечара", бр. \_\_\_\_\_\_).

Приватни партнер је дужан да у возилима постави:

* обавештење о резервисаним местима за особе са инвалидитетом, мајке са децом и труднице;
* обавештење о забрани пушења;
* обавештење о забрани разговора са возачем;
* обавештење од значаја за информисање путника која издаје Јавни партнер.

Приватни партнер је дужан да одржава возни парк у стању којим ће се постићи безбедно и континуирано пружање услуга превоза, у складу са законом, и овим уговором.

Приватни партнер је дужан да се стара о одржавању реда у возилима, у границама законских овлашћења, а посебно да спречи сваку евентуалну сметњу за кориснике, као што су просјачење, нелегална продаја производа, неодобрене манифестације и слично.

Приватни партнер је дужан да обезбеди чистоћу споља и унутар возила (према временским условима за одвијање саобраћаја).

Уређаји за расхлађивање и загревање морају бити технички исправни и ускључени у складу са спољном температуром.

Свако возило које је предмет вандалског акта (цепање, јако умашћивање, прљање и ломљење седишта, ломљење прозора и сл.), мора се истог дана повући из експлоатације, довести у исправно и уредно стање у најкраћем могућем периоду и вратити у експлоатацију.

Контролу чистоће возила и контролу рада возача врши Јавни партнер или треће лице по овлашћењу Јавног партнера.

Противпожарни апарати којима су опремљена возила, морају бити проверени, њихова исправност и функционалност усклађена са прописима из области заштите од пожара и потврђена у сертификату о извршеном испитивању.

Клима уређаји, као и сва остала опрема у возилу мора се одржавати у функционално-исправном стању.

У случају имплементације система за праћење и управљање возилима, Приватни партнер је дужан да свакодневно контролише и уочене неисправности пријављује Јавном партнеру у складу са процедурама којима се прописује контрола инсталиране опреме.

**Возно особље**

Приватни партнер је дужан да обезбеди униформу за возаче: летња (панталоне дугих ногавица, кошуља или мајица са крагном) и зимска (панталоне дугих ногавица и кошуља), у боји и изгледу који сам прописује.

Приликом управљања возилом возач на ногама мора имати адекватну обућу (не папуче, сандале и сл.).

Приватни партнер је дужан да обезбеди возачу униформу, а возач за време управљања возилом у јавном превозу да носи униформу (буде обучен у униформу) Приватног партнера, чијим возилом управља.

**Уређење аутобуских стајалишта**

**Члан 21.**

Приватни партнер ће имати обавезу да изврши уређење аутобуских стајалишта, да уведе систем видео надзора на аутобуским стајалиштима и у возилима и да обезбеди информатичку подршка за електронску продају карата као што је дефинисано у оквиру Техничке спецификације услуге на коју се односи јавна набавка (обим услуга) у року од \_\_\_\_\_ од дана закључења овог Уговора. Обим услуга, права и обавезе уговорних страна ће бити регулисане посебним актом.

**Осигурање Приватног партнера**

Члан 22.

Приватни партнер се обавезује да, у складу са важећим Законом о обавезном осигурању возила у саобраћају, са солвентним друштвом за осигурање, закључи уговор о обавезном осигурању возила од одговорности за штету причињену трећим лицима и осигурању путника у јавном превозу од последица несрећног случаја.

Уговор из става 1. овог члана, Приватни партнер је у обавези да закључи са друштвом за осигурање пре него што се возило укључи у саобраћај и да копију уговора, односно полисе достави Јавном партнеру.

Сваку штету коју Приватни партнер претрпи или нанесе трећем лицу у обављању послова који су предмет овог Уговора, сноси Приватни партнер.

У случају из става 3. овог члана, Приватни партнер је сагласан да од Јавног партнера неће истакнути потраживање износа штете који је надокнадио трећем лицу или је у обавези да га надокнади, нити било каква друга потраживања према Јавном партнеру по овом основу.

**Средства обезбеђења**

Члан 23.

Приватни партнер  је у обавези да приликом потписивања јавног уговора, а најкасније у року од 15 (петнаест) дана од дана закључења јавног уговора, Јавном партнеру преда **гаранцију банке за испуњење уговорних обавеза**, која мора бити са клаузулама: безусловна, неопозива, без права на приговор и платива на први позив, у износу од 2% од годишње укупне висине накнаде без пореза на додату вредност. Рок важења банкарске гаранције за испуњење уговорних обавеза треба да буде најмање 30 (тридесет) дана дужи од уговореног рока за вршење услуга. Банкарска гаранција се издаје на годишњем нивоу, тако да рок важења банкарске гаранције буде 30 дана дужи од обрачунског периода (године) на коју се банкарска гаранција односи.

**Обезбеђење финансирања уговора**

Члан 24.

Приватни партнер је искључиво одговоран за обезбеђење финансирања ради испуњавања својих обавеза по овом уговору.

Наручилац неће пружати никаква средства обезбеђења у корист финансијера Приватног партнера, нити ће финансијери моћи да захтевају било какве измене овог уговора.

**III ОБАВЕЗЕ ЈАВНОГ ПАРТНЕРА**

Члан 25.

Јавни партнер се обавезује да:

1. преузме обавезе из своје надлежности како би вршио контролу обављања превоза од стране Извршиоца;
2. врши регистровање и оверу редова вожње у вези са услугама превоза у складу са важећим прописима;
3. обезбеди услове за трајно и континуирано обављање и развој комуналне делатности превоза путника у градском и приградском саобраћају, а нарочито саобраћајне и путне услове за несметано одвијање саобраћаја, поправку и модернизацију улица и путева у својој надлежности као и изградњу и одржавање вертикалне и хоризонталне сигнализације, да прати услове превоза и предузима ванредне мере на отклањању узрока прекида саобраћаја за који је надлежан;
4. помоћ, активно учествовање и давање потребних сагласности, дозвола и исправа из његове надлежности које су потребне како би Извршилац благовремено добио све дозволе, сагласности, лиценце и другу неопходну документацију код надлежног органа у циљу квалитетне реализације пројекта;
5. учествује активно у проналажењу прихватљивог решења за све заинтересоване стране у случају промене услова обављања услуга превоза услед наступања догађаја који нису под директном контролом уговорних страна, као што су промене правних прописа и др.;
6. разматра и усваја оправдане захтеве за изменом цена;
7. разматра и усваја оправдане захтеве за изменом линија и полазака;
8. организовање и спровођење продаје и наплате карата вршење контроле наплате карата у складу са законом;
9. вршење надзора над реализацијом пројекта, у складу са квалитетом дефинисаним јавним уговором и законом;
10. примењује све мере из своје надлежности у циљу смањења и евентуалног елиминисања нелојалне конкуренције у градском и приградском превозу путника;
11. онемогућавање другом субјекту вршење ових услуга током трајања уговора, у складу са законом.

Јавни партнер има право да:

1. разматра и усваја оправдане захтеве за изменом цена;
2. разматра и усваја оправдане захтеве за изменом линија и полазака;
3. уводи нове линије уколико постоји потреба за њима;
4. одређује корекције редова вожње на линији у зависности од промене броја путника (и усаглашава их са превозником);
5. врши редовну контролу квалитета пружања комуналне услуге.

**IV РЕАЛИЗАЦИЈА УГОВОРЕНОГ ОБИМА УСЛУГЕ**

Члан 26.

Приватни партнер је обавезан да се у вршењу превозне услуге у потпуности придржава издатог реда вожње.

Јавни партнер је у обавези да Приватном партнеру изда ред вожње за сваку линију понаособ за радни дан, суботу и недељу.

Члан 27.

У случају саобраћајне незгоде или другог непредвиђеног догађаја или више силе, који је довео до потпуног или делимичног прекида рада линије јавног превоза, Приватни партнер је у обавези да о случају обавести Јавног партнера и надлежне државне органе, као и да, по захтеву надлежних државних органа, достави Јавном партнеру податке о возилу и возачу.

Приватни партнер се обавезује да возило у квару уклони са линије у року од 60 (шездесет) минута, с тим што ће возило по настанку квара у разумном року, који не може бити дужи од 60 минута, заменити резервним возилом које укључује у рад, осим када објективне околности случаја изискују или дуже време за долазак резервног возила или када је несврсисходно, спрам преосталог времена рада на линији, слати резервно возило.

За потребе овог уговора, вишом силом ће се сматрати акти рата, грађанског рата, оружаног сукоба, оружане побуне или тероризма, случајеви нереда, насиља, блокаде путева или опште несташице енергената, као и ванредне ситуације дефинисане законом којим се уређују, а који се одвијају, или чије последице наступају, на подручју на ком Приватни партнер обавља своју делатност, и који наступају ван контроле Приватног партнера.

Трајање овог уговора ће се продужити за време трајања сваког од случајева више силе, под условом да се уговорне стране сложе око наступања и трајања сваког од случајева закључењем анекса.

У случају штрајка Приватни партнер је дужан да обезбеди минимум процеса рада у обављању делатности превоза путника у градском и приградском превозу, и то минимум 30% од регистрованог реда вожње у градском и приградском превозу, тако да се омогући превоз запослених на радна места односно превоз ученика до школе.

Члан 28.

Приватни партнер је дужан:

1. изврши припрему за спровођење Уговора, запосли нове кадрове уколико буде потребе за тим, обезбеди возила за превоз путника за несметано обављање превоза путника до набавке возила, преузме линије и врши друге припремне активности;
2. уведе системе за бројање путника и електронску наплату карата у свим возилима којима ће вршити услугу превоза путника и да исте одржава, према динамици набавке возила тако да ови системи морају бити имплементирани пре увођења возила у ред вожње.
3. изврши уређење аутобуских стајалишта (укупно 41 стајалиште), да уведе систем видео надзора на аутобуским стајалиштима и у возилима и да обезбеди информатичку подршка за електронску продају карата;
4. обезбеди финансијска средства за набавку 20 нових возила емисионе класе ЕУРО6 категорије, 3 резервна возила старости до 5 година емисионе класе ЕУРО6;
5. сва нова возила која Приватни партнер буде набавио и којима се буде обављао јавни аутобуски градски и приградски превоз путника на територији Града Зајечара треба да задовоље стандард ЕУРО6;
6. током целокупног трајања уговора да поседује довољан број возила за несметано обављање делатности услуге превоза и да омогући да број возила и њихов капацитет буде у складу са редовима вожње, као и очекиваним бројем путника;
7. врши редовне провере исправности возила на дневном нивоу и отклања уочене недостатаке и кварове, како би омогућио да возила буду у потпуности безбедна за вожњу;
8. обезбеди простор за паркирање и одржавање возила, као и одговарајућу и квалитетну сервисну подршку и радионицу за одржавање, поправке возила, технички преглед и др;
9. одржава у исправном стању све делове возила битне за безбедност и квалитет превоза;
10. обезбеди чиста и исправна возила са клима уређајима; уређаји за расхлађивање и загревање морају бити технички исправни и ускључени у складу са спољном температуром;
11. примени сва неопходна и расположива средства како би олакшао и омогућио приступ и коришћење услуге превоза особама са смањеном мобилношћу и инвалидитетом, уз најбоље могуће услове безбедности – нова возила морају имати најмање једно место резервисано за особе са инвалидитетом;
12. да врши градски и приградски превоз путника у складу са квалитетом дефинисаним овим уговором;
13. да отвори рачун посебне намене за наплату услуге превоза путника;
14. да током целог трајања Уговора испуњава услове неопходне за обављање услуга превоза према условима предвиђеним у документацији о јавној набавци, овом уговору и у складу са законом и да обавља превоз у уговореном обиму, тј. у проценту који није мањи од 95% на месечном нивоу на линији;
15. једном годишње изврши анализу тренутних линија и да предложи евентуалне измене;
16. уколико у току реализације Уговора дође до повећања броја пређених километара у току године неопходно је број возила ускладити са бројем пређених километара;
17. да изврши техничку израду редова вожње у складу са конкурсном документацијом и релевантним прописима;
18. да ће се у обављању превоза на повереним линијама придржавати регистрованих и оверених редова вожње као и свих одредби релевантних законских и подзаконских аката које се односе на услуге превоза;
19. да у сваком возилу поседује оверени ред вожње;
20. да у сваком тренутку током периода пружања услуге обезбеди довољан технички и кадровски капацитет, одн. довољан број возила и возача како би се одржавао ред вожње и обезбеди контролу возача (кроз нпр. алко и друге тестове);
21. у случајевима када се због квара на возилима, саобраћајне незгоде у којој је учествовало његово возило и сличних ситуација не обави неки полазак, он је у обавези да о томе извести надлежни орган Наручиоца, као и да обезбеди превоз путника са купљеним возним картама до места одредишта;
22. извештава Јавног партнера о пословању (обавезама, приходима, расходима) који су у вези са пројектом на шестомесечном нивоу.
23. да има важећу лиценцу за превоз.

Члан 29.

Свако неоправдано неостваривање реда вожње од стране Приварног партнера, као последица непоштовања уговорних одредби, пада на терет Приватног партнера.

Члан 30.

Приватни партнер има право:

1. обављања јавног аутобуског градског и приградског превоза на целокупној територији Града Зајечара;
2. остваривање прихода наплатом уговорене накнаде на месечном нивоу од стране Јавног партнера.
3. Приватни партнер задржава право да обавља исту или сродну делатност под условом да обављање те делатности не утиче негативно на реализације обавеза из овог Уговора.

**V ОБЕЗБЕЂЕЊЕ УСЛОВА ЗА ФУНКЦИОНИСАЊЕ СИСТЕМА ЗА НАПЛАТУ КАРАТА И УПРАВЉАЊЕ ВОЗИЛИМА**

Члан 31.

Приватни партнер је дужан да инсталира системе за бројање путника и електронску наплату карата у свим возилима којима ће вршити услугу превоза путника и да исте одржава, према динамици набавке возила тако да ови системи морају бити имплементирани пре увођења возила у ред вожње. Трошак набавке, уградње и одржавања уређаја је трошак Приватног партнера.

**Опрема система за праћење и управљање возилима у возилу**

Члан 33.

У случају да Јавни партнер донесе одлуку о имплементацији система за праћење и управљање возилима, сва возила која су испунила услове за рад на линијама укључујући и резервна морају бити опремљена уређајима за управљање и праћење возила, у складу са чланом 15. став 2. овог уговора.

Члан 34.

Приватни партнер се обавезује да се у руковању и чувању инсталираних уређаја (опреми) у возилу понаша са пажњом доброг домаћина.

Забрањено је отварање уређаја (осим дела за постављање термо ролне), самоиницијативно (без сагласности Јавног партнера) пребацивање уређаја из возила у возило, убацивање у уређај страних предмета, пресецање или кидање каблова односно заштите или на било који начин довођење уређаја система у стање којим се омета његов рад.

Члан 35.

Приватни партнер је обавезан да у вршењу услуге превоза и коришћењу уређаја који омогућавају праћење и управљање возилима на линији, поступа у складу са свим упутствима за рад.

Приватни партнер је дужан да се придржава и свих додатно испостављених захтева Јавног партнера у домену контроле и управљања рада возилима на линијама, са којим ће благовремено бити упознат.

**VI СИСТЕМ НАПЛАТЕ КАРАТА**

**Члан 37.**

Јавни партнер врши услугу наплате карата уз помоћ савременог система наплате. Јавни партнер ће одређивати ценовник и категорије путника које имају право на бесплатан или субвенционисани превоз (ђаци, студенти, осетљиве групе, пензионери итд.). Обе уговорне стране могу предлагати измене линија и редова вожње, а одлука о томе доноси се од стране надлежног органа Јавног партнера. Јавни партнер ће достављати приватном партнеру Спискове са именима лица која имају повластице док лица преко 65 година старости имају права на бесплатан превоз према идентификационом документу који се ставља на увид.

Након увођења система електронске наплате карата, продају појединачних и периодичних карата у систему јавног градског и приградског превоза путника организује Јавни партнер. Приход од продаје карата представља приход Јавног партнера.

**VII МЕТОДОЛОГИЈА ОБРАЧУНА ПРИХОДА И ЦЕНЕ УСЛУГЕ**

**Уговорена накнада коју остварује Приватни партнер**

Члан 38.

Уговорена накнада која представља приход приватног партнера који се обрачунава на месечном нивоу на основу броја пређених километара. Уз месечни рачун Приватни партнер израђује извештај који садржи пређену километражу, податке о линијама, поласцима и др.

Остварени километар је километар који је возило реализовало на дефинисаној траси линије. У случају планске промене режима функционисања линије, односно промене статичких и динамичких елемената линије, Јавни партнер је дужан да доносе одговарајуће решење о насталим променама и да у обрачун унесе важеће параметре, почев од дана ступања промене режима.

У случају блокаде саобраћаја, квара возила, саобраћајне незгоде, непланиране режимске измене и слично, а када се возилом не може наставити рад на започетом поласку, остварени километар рачуна се од почетног терминуса до тачке прекида линије.

Приватни партнер је дужан да извештава Јавног партнера о насталим поремећајима током рада возила на линији, који утичу на промену остварених километара на линији. Извештај мора садржати доказ којим се јасно и недвосмислено потврђује да је дошло до поремећаја у раду линије, са описаном локацијом. Реализовани километри у случају поремећаја функционисања линије се рачунају према доступним софтверским алатима или мерењем на терену.

У случају непланиране режимске измене, која има за последицу измену трасе линије по налогу службеног лица или надлежних органа, Приватном партнеру ће се платити пређени километри по дужини измењене трасе на коју их је преусмерио надлежни орган.

У ситуацији из претходног става, Приватни партнер је дужан да уз прилоге прописане чланом 42, став 1, достави и уверење или други доказ добијен од стране надлежног органа да је дошло до ситуације из претходног става овог члана.

Свака самоиницијативна промена режима функционисања линије од стране Приватног партнера је забрањена, без претходне сагласности Јавног партнера, изузев у ситуацијама описаним у претходна два става овог члана.

Члан 39.

Приватни партнер се обавезује да доставља по захтеву или најмање једном месечно Извештај о реализацији полазака на свим линијама Јавном партнеру што ће бити дефинисано између Приватног партнера и Јавног партнера.

Јавни партнер може за одређени полазак, за који постоји основ сумње да је нереализован, од Приватног партнера тражити доказ о реализацији предметног поласка. Приватни партнер је дужан да као доказ Јавном партнеру достави GPS извештај.

**Цена превоза путника по километру**

Члан 40.

Превоз се обавља по основној нето цени (Цвоз) израженој у динарима (без ПДВ-а), за једно ангажовано возило) (*уноси понуђач*):

* Цена накнаде по пређеном километру на линији у износу од \_\_\_\_\_\_ динара,

Цена по километру је уговорена на основу понуде Приватног партнера и обухвата све трошкове које Приватни партнер буде имао током трајања јавног уговора у складу са Пројектом ЈПП, конкурсном документацијом и овим уговором.

Укупна вредност Јавног уговора износи цена по километру из става 1. овог члана и уговорени број километара и износи \_\_\_\_\_\_\_\_\_\_\_\_ динара без ПДВ-а (*уписује Јавни партнер*).

**Уговорне казне**

Члан 41.

Стране потписнице сагласно дефинишу следеће уговорне казне:

|  |  |  |  |
| --- | --- | --- | --- |
| **Р.б.** | **Опис неправилности, односно поступање Приватног партнера супротно одредбама јавног уговора** | | **Висина уговорне казне РСД** |
|  | Свако непрофесионално поступање возача према лицима задуженим за контролу карата/возила | | 20.000,00 |
|  | Свако непримерено и непрофесионално поступање запослених код Приватног партнера упућено лицима задуженим за контролу | | 20.000,00 |
|  | Неодржавање чистоће споља и унутар возила, приликом првог поласка сваког од возила са терминуса | | 75.000,00 |
|  | Уколико у возилима нису функционални уређаји за грејање и хлађење у складу са спољном температуром. | | 75.000,00 |
|  | Постојање физичких оштећења у и на возилу што подразумева: рупе на поду, односно крову, физички недостаци делова возила као што су непостојање или оштећење стакла са бочне и задње стране | | 750.000,00 |
|  | Недостављање одговора на приговор путника | | 20.000,00 |
|  | Неношење униформе у комплету и рад у неадекватној обући од стране возача | | 20.000,00 |
|  | Остале записнички утврђене неправилности и недостатке Приватног партнера (оштећена седишта, неисправни и/или недостајући рукохвати, оштећено предње стакло возила које може да утиче на техничку исправност возила, неисправни поклопци на поду, крову и другим местима на возилу, неисправна врата, необележавање возила у складу са прописима) | | 20.000,00 по неправилности |
|  | | Уколико изврши премештање опреме из возила у возило, без претходне сагласности Јавног партнера | 1.000.000,00 |
|  | | Сваку повреду обавеза из Уговора у случају записнички утврђене неправилности у извршавању уговорених обавеза превозника, а које повреде нису посебно дефинисане претходним алинејама | 20.000,00 |
|  | | У случају неправилности Приватног партнера (возног особља) при примени тарифне политике | 75.000,00 |
|  | | За свако поступање возног особља Приватног партнера у смислу физичког напада на лица која врше контролу у возилу | 20.000,00 |

Уговорне казне се неће примењивати у случајевима: недостатка у снабдевању енергентима од произвођача или добављача, саобраћајних загушења (измене у режиму рада линије због културних, спортских, политичких и других манифестација) или налога надлежних органа, изузетних временских непогода (снег, поледица и сл.), вандалског акта, саботаже или друге радње које за последицу има значајне поремећаје у раду.

Јавни партнер има право да усклађује висине уговорних казни из става 1 овог члана у складу са променом цене услуге превоза по километру.

Плаћање Уговорних казни се врши у складу са Законом о електронском фактурисању („Службени гласник РС“ број 44/2021, 129/2021, 138/2022) а на основу Записника о извршеној контроли у року до 15. тог у месецу за претходни месец.

**Динамика плаћања**

Члан 42.

Приватни партнер се обавезује да до 10. у месецу Јавном партнеру испостави фактуру за услуге извршене у претходном месецу. Прилог фактуре је извод наменског текућег рачуна преко којег је евидентиран остварени приливи од продаје карата. Јавни партнер ће плаћање и обрачун извршити у року од 45 дана од дана пријема исправне фактуре.

Обавезе које доспевају за плаћање у наредним годинама ће бити реализоване у складу са одобреним средствима за те године.

**Промена јединичних цена превоза, ЈПП**

Члан 43.

Промена јединичне цене обављања превоза по пређеном километру возила на линији може се извршити само и једино на основу закљученог анекса уговора, а након стицања услова за то, Приватни партнер је сагласан да превоз обавља по важећој цени из уговора све до закључења анекса уговора, којим се иста мења.

Провера промена јединичне цене обављања превоза по пређеном километру возила на линији вршиће се на основу промене утицаја процентуалне вредности збирног параметра.

Учешће трошкова обављања делатности у формираној цени која се исплаћује Приватном партнеру у моменту потписивања уговора може се изразити на следећи начин:

P = A + B + C + D + E + F + G + H + I + J + K

Где је:

А - Трошкови набавке новог возног парка - 11,34%

B - Трошкови уређивања аутобуских стајалишта – 0,68%

C – Трошкове уградње видео надзора на стајалиштима и у возилима – 0,54%

D – Трошкове информатичке подршке за електронску продају карата – 0,33%

E - Трошкови зарада и накнада зарада лица ангажованих за обављање делатности – 41,31%

F – Трошкови погонског горива и мазива – 28,40%

G - Трошкови пнеуматика – 1,75%

H - Трошкови редовног одржавања возног парка – 6,88%

I - Трошкови регистрације и осигурања – 4,34%

J - Трошкови финансирања – 3,71%

К – Остали административни трошкови- 0,73%

Праг за измену цене по овом моделу јесте +/- 5% за сваку категорију трошка укупне цене односно промену било којег дела категорије трошкова могуће је извршити само уколико је дошло до процентуалног пораста односно смањења за 5%.

Анализа промене кључних елемената и калкулација вредности промене цене врши се најмање једном годишње у последњем месецу трећег квартала буџетске године.

Образложен захтев за промену јединичних трошкова производње транспортног рада може покренути свака уговорна страна. Захтев за промену цене обавезно садржи:

* вредности кључних елемената утврђених уговором,
* датум утврђивања нових вредности кључних елемената и
* вредност утврђеног збирног параметра.

Захтеви се разматрају у току последњег месеца трећег квартала и утврђују параметре на 27. дан у месецу, односно првог наредног радног дана у случају да је 27. нерадни дан. Нова цена се примењује од првог дана наредног месеца у односу на месец у ком је утврђена промена.

Претходно наведено означава само просту промену цене основних параметара, на основу примера пораста наведених категорија трошкова који је дат, без утицаја инфлаторног фактора на финално формирану вредност цене по пређеном километру, тако да је наставку размотрена финална формула за промену цене:

**Процена нове цене = уговорена цена по км \* инфлаторни фактор**

Коригована годишња основна накнада са инфлацијом, односно нова цена по пређеном километру се врши једном годишње и то у фебруару сваке године и примењиваће се од 1. марта сваке године почевши од дана почетка периода вршења услуга.

Члан 44.

Уговорне стране су се споразумеле да се припадајућа накнада Приватном партнеру на месечном нивоу, на име обављеног превоза, врши на начин утврђен овим Уговором.

Уговорне казне се наплаћују у складу са чланом 41. овог Уговора.

**IX РАСКИД УГОВОРА**

**Споразумни раскид**

Члан 45.

Уговорне стране могу споразумно раскинути овај Уговор, закључењем споразума о раскиду Уговора у писаној форми, по писаном предлогу било које уговорне стране.

Писаним споразумом из става 1. овог члана уговорне стране ће уредити своја међусобна права и обавезе, као и начин испуњења преузетих обавеза и обавеза насталих услед раскида Уговора.

Уколико приватни партнер иницира раскид Уговор у складу са ставом 1. овог члана, дужан је да предузме све неопходне и разумне мере како би спречио поремећаје или потешкоће у обављању и организацији јавног превоза.

**Одузимање права рада на линији и једнострани раскид уговора**

Члан 46.

Уговор се раскида у случајевима када Приватни партнер:

* не достави обновљено решење Министарства надлежног за послове саобраћаја о испуњености услова за обављање линијског превоза путника, односно другу тражену документацију,
* не продужава важност Гаранције банке за испуњење уговорних обавеза,
* достави нетачне податке у поступку јавне набавке, односно у току важења Уговора;
* линију прода или уступи другом превознику, односно ангажује подуговарача мимо овог Уговора,
* у случајевима одређеним законом.

Приватни партнер је сагласан да Јавни партнер једностраним актом укине право рада (без права на накнаду штете по било ком основу) на линији у случајевима:

* да није започео превоз у року од 48 (четрдесетосам) часова тј. током дана одређеног у Решењу о регистру линије,
* да не обавља превоз на линији дуже од 48 (четрдесет осам) часова у континуитету укупно недељно, односно дуже од пет дана укупно у току године,
* да не обавља превоз у уговореном обиму, тј. ако је проценат реализације мањи од 95% на месечном нивоу на линији,
* да ни у року од 72 сата од удаљења возила са линије ради обављања контролног техничког прегледа не обезбеди резервно возило одговарајућег типа. Објашњено на састанку

У случају укидања права рада на линији у смислу овог члана Јавни партнер задржава право да организује превоз у складу са важећим прописима.

**Ослобађење од одговорности**

Члан 47.

Казне за Приватног партнера, неће се примењивати у случајевима:

* недостатка у снабдевању енергентима од стране произвођача или добављача,
* саобраћајних загушења ближе описаних чланом 38. став 2. овог Уговора или измена у режиму рада линија због културних, спортских, политичких и других манифестација) или налога надлежних органа,
* изузетних временских непогода (снег, поледица и сл.),
* у случају више силе.

Члан 48.

Уговорне стране се могу ослободити од одговорности у случајевима који настану независно од њихове воље (виша сила).

Под вишом силом сматрају се спољни и ванредни догађаји који нису постојали у време потписивања овог Уговора, који су настали мимо воље и моћи утицаја уговорних страна и чије наступање и дејство уговорне стране нису могле предвидети и спречити, као и околности из члана 27. став 3. овог Уговора.

За време трајања више силе обавезе уговорних страна мирују и не примењују се санкције због неизвршења уговорних обавеза о року.

Члан 49.

Приватни партнер гарантује слободан приступ својим објектима, возилима и документацији у циљу остваривања контролних прегледа, у складу са одредбама овог Уговора. Један примерак записника о извршеној контроли се оставља, односно накнадно доставља Приватном партнеру.

**X ЗАВРШНЕ ОДРЕДБЕ**

Члан 50.

Приватни партнер је дужан да Јавном партнеру доставља акт о испуњености услова за обављање линијског превоза путника који издаје Министарство надлежно за послове саобраћаја, податке о свим променама везаним за статус правног лица (адреса седишта предузећа, одговорно лице, и др), податке везане за замену возила у складу са овим уговором, као и свим битним изменама података тражених у Конкурсној документацији и овим Уговором, у року од 15 (петнаест) дана од настанка промена, под последицама раскида овог уговора.

Члан 51.

На међусобна права и обавезе уговорних страна која нису регулисана овим Уговором, примењиваће се одговарајуће одредбе важећег Закона о јавном-приватном партнерству и концесијама, као и Закона о облигационим односима и Закона о јавним набавкама, односно других позитивних прописа Републике Србије, који су у сагласности са одредбама Закона о јавном-приватном партнерству и концесијама.

Члан 52.

У случају да дође до промене прописа за време трајања овог уговора, последице штетне промене прописа ће се одређивати у складу са расподелом ризика између Јавног и Приватног партнера која је одређена у техничкој спецификацији.

Члан 53.

Евентуалне спорове који проистекну из овог Уговора, уговорне стране ће решавати споразумно и на савестан начин, мирним путем у циљу постизања договора и компромиса, а у случају да није могуће споразумно решење спора, уговара се меродавност српског законодавства и уговара се искључива надлежност Привредног суда у Зајечару.

Члан 54.

Ништавост било које битне одредбе овог уговора не повлачи ништавост осталих одредби уговора, осим уколико се то односи на даљу одрживост и испуњење обавеза Јавног и Приватног партнера.

Члан 55.

Уговорне стране су сагласне да се у току важења овог Уговора, у циљу унапређења и повећања квалитета превоза могу закључити анекси којима се дефинишу измене овог Уговора, у складу са, дефинисаним и дозвољеним обимом измена у оквиру самог Уговора, али и Законом о јавно-приватном партнерству и концесијама.

Измене може предложити било која од уговорних страна, али ће се анексима предвидети само оне измене са којима се сагласе обе уговорне стране.

Измене битних елемената уговора које је могуће мењати ће бити дозвољене у случају доношења нових или измене постојећих прописа који уређују линијски превоз.

Свако евентуално повећање обима услуге превоза утврђене чланом 2. овог Уговора, као и увођење нових линија у циљу унапређења и повећања квалитета превоза припашће Приватном партнеру, који ће бити у обавези да обезбеди све техничке и кадровске капацитете у том случају.

Повећање обима из става 4. овог члана ће се вршити у складу са одлуком Јавног партнера.

Члан 56.

Уговорне стране не могу преносити своја права и обавезе предвиђене овим уговором, осим у следећим случајевима који се тичу Приватног партнера:

а) статусне промене Приватног партнера или чланова конзорцијума (уколико постоји);

б) мере које се могу предузети у случају стечаја или ликвидације Приватног партнера или чланова конзорцијума (уколико постоји).

У сваком од наведених случајева потребна је претходна писмена сагласност Јавног партнера.

Члан 57.

Овај Уговор је сачињен на српском језику у 6 (шест) истоветних примерака од којих свака страна задржава по 3 (три) примерка.